hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ամերիկյան դատարանը մեղավոր է ճանաչել ռուսաստանցի ցանցահենին | Forrights.am
Սան Ֆրանցիսկոյում Կալիֆորնիայի նահանգի Հյուսիսային շրջանային դատարանը կիբերհանցագործությունների համար մեղավոր է ճանաչել ռուսաստանցի ցանցահեն Եվգենի Նիկուլինին:
Ամբաստանյալը մեղադրվում է 8 տարի առաջ հաքերային գրոհների եղանակով LinkedIn, Dropbox և տեղեկատվական ոլորտում աշխատող այլ ընկերությունների կայքերը կոտրելու և կարևոր տվյալներ գողանալու մեջ:
Սան Ֆրանցիսկոյի դատարանը պետք է սեպտեմբերի 29-ին հրապարակի վճիռը:
32-ամյա Նիկուլինը հերքում մեղադրանքը, որով կարող է դատապարտվել մինչև 30-ը տարվա ազատազրկման:
Դատարանը Նիկուլինին պարտադրել է ենթարկվել բժշկական ստուգման, այդ թվում՝ հոգեբանի կողմից:
Նիկուլինի փաստաբան Արկադի Բուխը «մեծ անարդարություն» է անվանել դատարանի որոշումը և հայտարարել է, որ 60 օրում այն անպայման կբողոքարկի:
Ըստ մեղադրող կողմի, Նիկուլինը փորձել է վաճառել գողացած օգտահաշիվները և գաղտնաբառերը:
Նա սոցցանցերի տասնյակ միլիոնավոր օգտատերերի անուններ և գաղտնաբառեր է գողացել և դրանց մի մասը վաճառքի է հանել ռուս հաքերների առցանց հարթակում:
Նիկուլինին ձերբակալել են 2016 թվականի հոկտեմբերին Չեխիայում և 17 ամիս անց արտահանձնել են ԱՄՆ:
Մոսկվային զայրացրել է Պրահայի որոշումը: Ռուսաստանը Չեխիային առաջարկել է Նիկուլինին արտահանձնել, որտեղ նա կասկածվում է 2009 թվականին համացանցի միջոցով 2 հազար դոլար գողանալու համար:
Նիկուլինի դատը Կալիֆորնիայում պետք է մեկնարկեր մարտ ամսին, սակայն հետաձգվել է կորոնավիրուսի համավարակի պատճառով:
Նիկուլինը Միացյալ Նահանգների իրավապահների ուշադրության կենտրոնում է հայտնվել ռուս հաքերներին և կիբերհանցագործներին բացահայտելու երկարատև հատուկ գործողության ընթացքում:
Այդ գործողության շնորհիվ ամերիկացիները կարողացել են տարբեր երկրներում կալանավորել ռուսաստանցի մի քանի տասնյակ առցանց հանցագործների:
Մոսկվան դրա համար քննադատել է Վաշինգթոնին և գործողությունն անվանել է «ռուսաստանցիների որս»:
Նախորդ նյութըԿողմերը Վճռաբեկ բողոքներ են ներկայացրել՝ Քոչարյանին 2 մլրդ դրամ գրավով ազատ արձակելու որոշման դեմ
Հաջորդ նյութըՀայաստանում հաստատվել է կորոնավիրուսով վարակվելու 577, մահվան՝ 6 նոր դեպք
Դատավոր Բորիս Բախշյանն արդարացվեց
Բաքուն ՄԻԵԴ-ից խնդրել է ժամանակ ռազմագերիների մասին ամբողջական տեղեկություն տրամադրելու համար
Նենսի Փելոսին, կոնգրեսականները և Եղիշե Կիրակոսյանը քննարկել են Ադրբեջանի կողմից մարդու իրավունքների խախտումները
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.